Държавен вестник, бр. 22, 2021 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  22
осъзнавайки, че доброто сътрудничество 
може да изисква обмен или създаване на 
Класифицирана информация, и
желаейки да създадат набор от правила, 
регламентиращи взаимната защита на Кла-
сифицирана информация, обменяна или съз-
давана в хода на военното сътрудничество,
се договориха, както следва:
Член 1
Цел и обхват
1. Целта на това Споразумение е да осигури 
защитата на Класифицираната информация, 
обменяна или създавана в хода на военното 
сътрудничество между Страните.
2. Това Споразумение не влияе върху задъл-
женията на Страните по друг двустранен или 
многостранен договор, включително споразу-
мения, регламентиращи обмена и взаимната 
защита на Класифицирана информация. Ако 
друго споразумение, сключено между Страни-
те, съдържа по-стриктни разпоредби за обмен 
или защита на Класифицирана информация, 
се прилагат тези разпоредби.
Член 2
Дефиниции
За целите на това Споразумение:
1) „Нарушение на мерките за сигурност“ 
означава умишлено или случайно действие 
или бездействие в нарушение на национал-
ните закони и подзаконови актове, в резул-
тат от което може да настъпи реален или 
предполагаем нерегламентиран достъп до 
Класифицирана информация, което включва, 
но не се ограничава до разкриване, загуба, 
унищожаване, увреждане, незаконно присво-
яване или злоупотреба.
2) „Контрагент“ означава физическо или 
юридическо лице или организация или нейни 
подразделения, които имат правоспособност 
да сключват Класифицирани договори в съ-
ответствие с националните закони и подза-
конови актове.
3) „Ниво на класификация за сигурност“ 
означава категория в съответствие с нацио-
налните закони и подзаконови актове, която 
характеризира значението на Класифицира-
ната информация, нивото на ограничение 
на достъпа до нея и нивото на защита от 
Страните, както и категорията, въз основа 
на която информацията е маркирана.
4) „Класифициран договор“ означава пред-
договорни преговори, договор или договор с 
подизпълнител, който включва или изисква 
достъп до Класифицирана информация.
5) „Класифицирана информация“ означава 
всяка информация независимо от формата, 
характера или метода на пренасяне, създадена 
от министерството на отбраната на която и да 
е Страна и неговите подчинени или по тяхно 
искане, която съгласно националните закони 
и подзаконови актове в държавата на която 
и да е Страна изисква защита от Нарушение 
на мерките за сигурност и е с надлежно оп-
ределено Ниво на класификация за сигурност.
6) „Компетентен орган по сигурността 
(КОС)“ означава правителствен орган, който в 
съответствие с националното законодателство 
на съответната Страна отговаря за приложи-
мите аспекти на изискванията за сигурност 
в обхвата на това Споразумение.
7) „Удостоверение за сигурност“ означава 
положително решение, произтичащо от про-
цедура по проучване за установяване дали 
юридическо лице отговаря на условията да 
има достъп до и да работи с Класифици-
рана информация до определено Ниво на 
класификация за сигурност в съответствие с 
националните закони и подзаконови актове.
8) „Национален орган по сигурността 
(НОС)“ означава правителствен орган на всяка 
от Страните, който отговаря за сигурността 
на Класифицираната информация в обхвата 
на това Споразумение.
9) „Необходимост да се знае“ означава 
принцип, съгласно който достъп до Класи-
фицирана информация може да бъде даден 
на лице само във връзка с негови служебни 
задължения или за изпълнение на конкретна 
служебна задача.
10) „Страна-източник“ означава министер-
ството на отбраната на Страна и неговите 
подчинени, включително физически и юри-
дически лица или техни подразделения, които 
предоставят Класифицирана информация на 
Страната-получател и са упълномощени да го 
правят съгласно националните регламенти в 
тяхната държава.
11) „Разрешение за достъп до класифи-
цирана информация“ означава положително 
решение, произтичащо от процедура по про-
учване за установяване дали физическо лице 
отговаря на условията да има достъп до и 
да работи с Класифицирана информация до 
определено Ниво на класификация за сигур-
ност в съответствие с националните закони 
и подзаконови актове.
12) „Страна-получател“ означава минис-
терството на отбраната на Страна и него-
вите подчинени, включително физически и 
юридически лица или техни подразделения, 
които получават Класифицирана информация 
от Страната-източник и са упълномощени да 
го правят съгласно законите и подзаконовите 
актове в сила в тяхната държава.
13) „Трета страна“ означава всяка държава, 
включително физическите и юридическите 
лица или техни подразделения под нейна 
юрисдикция или международни организации, 
които не са страна по това Споразумение.
Член 3
Органи по сигурността
1. Националните органи по сигурността 
(НОС), определени от Страните като отго-